Deodorant

Deodorant on hügieenitoode, mida kantakse või pihustatakse higi lõhna eemaldamiseks ja higistamise vähendamiseks. Deodorante kasutatakse tavaliselt kaenlaaluste piirkonnas, kuid neid võib kasutada ka muudel kehapiirkondadel. Deodorandid sisaldavad tavaliselt antibakteriaalseid ja antiperspirantseid koostisosi, mis aitavad vähendada bakterite kasvu ja higi lõhna, samuti vähendada higistamist. Olemas on erinevad deodorandid: rull-, pulk-, aerosooldeodorandid ja deodorantkreemid. Deodorante on saadaval erinevate lõhna ning koostisosadega. Deodorandid on aastate jooksul läbinud palju muutusi ja täiustusi ning tänapäeval on saadaval mitmeid variante, mis pakuvad erinevaid funktsioone ja omadusi. Algne deodorant: Deodorandid hakkasid ilmuma 19. sajandi lõpul ning need olid esialgu saadaval ainult vedelal kujul. Need tooted sisaldasid tavaliselt antiseptilisi koostisosi, mis aitasid neutraliseerida baktereid ja vähendada higilõhna. Esimene lõhna eritamist tõrjuv deodorant oli Mum, mis loodi aastal 1888. Rulldeodorant: Aastal 1952 loodi esimene rulldeodorant Ban, mis sai insipratsiooni värskelt loodud pastapliiatsist. See koosneb tavaliselt vedelast deodorandi lahusest. Esimesed pulkdeodorandid: 20. sajandi alguses tuli turule esimene pulkdeodorant, mille kasutamine oli kergem ja mugavam vedelast deodorandist. Esimesed pulkdeodorandid olid siiski endiselt populaarsed ning sisaldasid sageli kaenlaalustele lõhna andvaid koostisosi, näiteks tärklist või soodat. Aerosooldeodorandid: 1960ndatel hakati deodorante pakkuma ka aerosoolide kujul, mis võimaldasid toodet nahaga kokkupuutumata kasutada. Aerosooldeodorandid sisaldasid tavaliselt propellenti, mis aitas kaasa osoonikihi hävinemisele ning pikaajalisel sissehingamisel tervist kahjustavaid kemikaale. Looduslikud deodorandid: Hiljem hakkasid inimesed otsima looduslikumaid ja tervislikumaid alternatiive traditsioonilistele deodorantidele. Looduslikud deodorandid kasutavad taimseid koostisosi: näiteks teepuuõli, lavendlit ja sidrunhapet. Need aitavad eemaldada higi lõhna ilma higistamist peatamata, rahustavad nahka ning ei tekita valgele särgile kollaseid plekke. Deodorandid võivad sisaldada erinevaid koostisosi. Peamiselt leidub nendes lõhnaaineid, antibakteriaalseid- ja antiperspirantseid aineid. Antibakteriaalsed ained: Aitavad vähendada bakterite kasvu, mis põhjustavad higi ja halba lõhna. Antiperspirandid: Aitavad vähendada higistamist, sulgedes ajutiselt higinäärmete avad. Lõhnaained: Aitavad peita higi lõhna ja annavad deodorandile meeldiva aroomi. Mõned deodorandid sisaldavad ka teisi koostisosi: niisutajaid, nahka rahustavaid aineid ja õlisid. Inimestel võib esineda erinevaid nahakahjustusi või allergiaid, mistõttu tuleks valida nende nahatüübile sobivate koostisosadega toode. "How Does Deodorant Work?". Kao Beauty Brands (inglise). Vaadatud 5. mail 2023. "When Was Deodorant Invented? A Look At The History of Deodorant". Oars + Alps (inglise). Vaadatud 5. mail 2023. "Who Do We Have to Thank for Inventing Deodorant?". ThoughtCo (inglise). Vaadatud 5. mail 2023. U, Prep. "Sniff and Tell: The History of Deodorant". Prep U (inglise). Vaadatud 5. mail 2023. "Deodorant History And Its Invention ( 1885 )". Om Enterprise (Ameerika inglise). Vaadatud 5. mail 2023. "Natural Deodorant Alternatives for Happy, Healthy Pits". Healthline (inglise). 28. jaanuar 2021. Vaadatud 5. mail 2023. "6 Benefits of switching to a natural deodorant". Edible Beauty Australia (inglise). Originaali arhiivikoopia seisuga 5. mai 2023. Vaadatud 5. mail 2023. Kaisa (16. detsember 2019). "Tõhus ja looduslik pulkdeodorant". Nurme Looduskosmeetika OÜ. Vaadatud 18. juunil 2023. "The Deodorant Ingredient Glossary". EverydayHealth.com (inglise). Vaadatud 5. mail 2023.